Odense Adresse-Contoirs Efterretninger, 1834-06-04
Enhver Deputeret har i det seneste at indfinde sig Dagen førend Forsamlingen aabnes, og derpaa melde sig for den Kongelige Commissarius. Er Nogen forhindret fra at møde, meldes det ligeledes for den Kongelige Commissarius, der, hvis Forfaldet ei kan ventes hævet inden en Uge fra Forsamlingens Aabning, indkalder den Suppleant, som det tilfalder at træde i hans Plads. (§ 55.) Naar de Jndsigelser, som maatte gjøres mod Valgene, ere afgjorte, opfordrer den Kongel. Commissarius det ældste Medlem af Stændernes Forsamling til at foranstalte en Præsident valgt blandt Forsamlingens Medlemmer. Dette Valg skeer ved Stemmesedler. Hvert af Medlemmerne tegner paa en Seddel dens Navn, som han ønsker valgt. (6 57.) Det er Præsidentens Sag at styre Forretningernes Gang i Forsamlingen, og det uagtet den Kongel. Commissarius er tilstede. Han har at sørge for, at Sager, der ei vedkomme Forsamlingen, henvises til deres rette Sted. Det er ham overladt, hvorvidt han vil tage Deel i Forhandlingerne over Propositionerne, men han haver ikke at afgive Stemme, hvor Stemmegivning efter foregaaende formelig Forhandling finder Sted. Alt hvad Nogen har at foredrage, henvendes til ham. Naar en Sag er behørig drøftet, fremsætter han de Spørgsmaal, hvorover der skal stemmes. Han bestemmer og overhovedet Alt, hvad der hører til god Ordens Vedligeholdelse i Forsamlingen. (658.) Ved hver Sessions Begyndelse forelæses Protokollen for den forrige Session af den Sekretair, der har ført samme, og, naar Jntet derved findes at erindre, underskrives den af Præsidenten, og begge Sekretairerne. Til at føre Kopiebog og besørge Afskrivningen kan Præsidenten antage paalidelige Mænd te udenfor selve Forsamlingen, hvilke derfor nyde en passende Betaling. (662.) Saavel Præsidentens som Vice-Præsidentens og Sekretairens Valg gjelder for den Tid, hvori den for den Gang udskrevne Stændernes Forsamling varer. Jngen kan vægre sig for at modtage saadant Valg uden Forsamlingens Samtykke. (663.) Er nogen Deputeret, ved gyldig Aarsag hindret i at møde i en eller anden Forsamling, haver han at anmelde saadant for Præsidenten, som derom underretter Forsamlingen. Forhindres han for længere Tid ved Sygdom eller andet uomgjængeligt Forfald, indkaldes Suppleanten, saafremt Omstændighederne tillade, at en Saadan endnu kan deeltage i Forhandlingerne. (§ 67.) Da enhver Deputeret i sin Virksomhed allene haver at rette sig efter sin samvittighedsfulde Overbeviisning om, hvad der kan fremme det almindelige Vel, saa kan han ikke lade sig binde ved nogen Jnstrux af Vælgerne. Dog kunne Valgdistriktets Beboere forlange, at han skal forelægge de Ansøgninger og Besværinger, som de maatte ønske at bringe for Stændernes Forsamling, og understøtte disse, forsaavidt det stemmer med hans Overbeviisning. (§ 68.) Over en af et Medlem gjort Proposition bliver ingen Betænkning til Kongen at afgive, naar ikke meer end den halve Deel af de afgivne Stemmer er til dens Fordeel. (670. Dersom et Medlem agter at sætte en eller anden Gjenstand, under Overveielse, har han derom at henvende sig til Præsidenten med skriftligt Andragende, som altid bør indeholde et bestemt Forslag. Præsidenten har derpaa at meddele den Kongel. Commissarius en Afskrift og til samme Tid ved Opslag paa en dertil indrettet Tavle at kundgjøre Jndholdet for Forsamlingen samt at bestemme Tiden, hvorpaa det af Proponenten nærmere skal foredrages Forsamlingen. (671.) Hvis Forsamlingen finder, at Forslaget egner sig til at komme i Betragtning, nedsættes en Committee til dets nærmere Prøvelse, men dersom de fleste Stemmer ere imod, at det saaledes tages i Betragtning, kan det ikke oftere foredrages i den daværende Stænderforsamling. (672.) De af Kongen Stænderne gjennem den Kongel. Commissarius forelagte Propositioner blive ligeledes førend den Dag, at nogen Beslutning desangaaende tages i Forsamlingen, at kundgjøre for samme paa den i §71 bestemte Maade. (§ 73.) Det staaer den Kongel. Commissarius frit for, naar og saa ofte han finder for godt, mundtligt eller skriftligt at gjøre de Meddelelser til Forsamlingens Committeer, som han anseer fornødne. Han bivaaner derimod ikke iøvrigt de Forhandlinger, som finde Sted udi disse Committeer, uden naar han af dem dertil indbydes. (675.) Committeens Møder bør berammes saaledes, at de ei blive til Hinder for at Medlemmerne indfinde sig i selve Stændernes Forsamlinger. Jntet Medlem bør blive borte fra Committeens Forsamlinger uden at anmelde sit Forfald for Formanden. (§ 76.) Ere Committeens Medlemmer ikke enige, saa have de, der afvige fra Fleerhedens Mening, enten at indføre deres afvigende Mening i selve Committeens Beretning, eller vedlægge en særlig Betænkning med Jndstilling, og i Henhold dertil underskrive selve Committeens Beretning. Denne bliver derpaa tilligemed de dissentierende Vota, som maatte være vedføiede, at tilstille Præsidenten, som haver at sørge for, at samme henlægges til Eftersyn for Forsamlingens Medlemmer i en Tid af i det mindste 3 Dage, inden Sagen efter Præsidentens Bestemmelse foretages i Forsamlingen. (677.) Paa den bestemte Dag oplæses Committee-Beretningen, saavelsom de dissentierende Vota, der maatte være afgivne, af Formanden eller den, som ellers af Committeen maatte være udnævnt til Referent.